ועדת העבודה, הרווחה והבריאות, כנסת 17, פרוטוקול מספר 316, 2007-11-27 08:45

יצחק גלנטי: בוקר טוב.

יצחק גלנטי: אני פותח את ישיבת ועדת העבודה, הרווחה והבריאות.

יצחק גלנטי: הנושא שעל סדר היום הוא הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2008, התשס"ח-2007, תיקון חוק שכר מינימום (העלאת סכומי שכר מינימום – הוראת שעה).

ג'ודי וסרמן: 126.

ג'ודי וסרמן: חוק שכר מינימום (העלאת סכומי שכר מינימום – הוראת שעה) בחוק שכר מינימום (העלאת סכומי שכר מינימום – הוראת שעה), התשס"ו-2006, בסעיף 1(1), בהגדרה "שכר מינימום", לחודש" – (1) בפסקה (2), במקום "כ' בכסלו התשס"ח (30 בנובמבר 2007)" יבוא "כ"ז בסיוון התשס"ח (30 ביוני 2008)".

ג'ודי וסרמן: (2) בפסקה (3), במקום "כ"א בכסלו התשס"ח (1 בדצמבר 2007)", יבוא "כ"ח בסיוון התשס"ח (1 ביולי 2008)".

ג'ודי וסרמן: יש הסתייגות של חבר הכנסת עמיר פרץ ושל חבר הכנסת רן כהן.

עמיר פרץ: מדובר כאן בהסכם קואליציוני שהמטרה המרכזית שלו הייתה לגרום לכך ששכר המינימום יגיע בסופו של דבר ל-4,600 שקלים.

עמיר פרץ: היה כמעט משבר בממשלה בהצעת התקציב האחרונה כאשר החוק שחוקק היה חוק שאמר שהתוספת הנוספת של הפעימה הרביעית תבוצע ביוני 2006.

עמיר פרץ: באה הממשלה והציעה לדחות זאת ל-2007 ולהעביר את זה ל-2008.

עמיר פרץ: הייתה התנגדות מוחלטת אבל בסופו של דבר התקבלה פשרה וכולם התחייבו שאין תזוזה מהפשרה הזאת, שבנובמבר 2007 תשולם התוספת של אותם 140 שקלים.

עמיר פרץ: לא רק שאני טוען שצריך לבטל על הסף ולדחות על הסף את ההצעה הזו, אלא אנחנו כחברי ועדה צריכים לדרוש שתהיה תוספת גם בשנת 2008 כדי להמשיך את הפעימות החברתיות, מכיוון שבלי הפעימות החברתיות האלה, כל ההישג של צמצום הפערים הולך להתבטל.

עמיר פרץ: מה שיצר את צמצום הפערים במדינת ישראל, זאת השפעת שכר המינימום שמשפיעה באופן מיידי על מיליון אנשים שהם עובדים.

עמיר פרץ: האוצר טוען לבעיה תקציבית אבל אני אומר שאין דבר כזה.

עמיר פרץ: מכיוון שמדובר בהוצאה תקציבית שהייתה מתוכננת לשנת 2007, אין חשב שכר במפעל במדינת ישראל שלא הביא בחשבון שהוא צריך לשלם את התוספת הזאת.

קריאה: כולל האוצר.

עמיר פרץ: כלומר, כל מפעל כבר כימת את ההוצאה הזאת בתוך הוצאותיו ולמרות זאת המפעלים מצביעים על מאזנים טובים שמראים שהם צפויים להרוויח.

עמיר פרץ: לכן אני חושב שמה שמתרחש כאן זאת פשוט גזלת כבשת הרש.

עמיר פרץ: יש מיליון אנשים בישראל שלא מוגנים לא על ידי הסכמים קיבוציים ולא על ידי שום גורם.

יצחק גלנטי: חבר הכנסת פרץ, אני מבקש שתתמקד בהסתייגות שלך.

עמיר פרץ: זאת הסתייגות.

עמיר פרץ: לכן הצעת החוק הזאת היא הדבר היחיד שמגן על עובדים שלא נמצאים בהסכמים.

עמיר פרץ: אין שום דרך להגן עליהם.

יצחק גלנטי: חבר הכנסת פרץ, מהי ההסתייגות שלך?

עמיר פרץ: ההסתייגות היא לדחות את הצעתו של האוצר.

ג'ודי וסרמן: זה לא מבטל את עצם קיומו של החוק ולכן אי אפשר להכניס את זה כהסתייגות.

רן כהן: לא את החוק המקורי.

ג'ודי וסרמן: החוק הזה הוא כולו חוק של דחייה ולכן אי אפשר לבטל את כל כולו אלא אפשר לגרום לכך שהדחייה תהיה ל-2 לדצמבר.

עמיר פרץ: לא.

עמיר פרץ: התאריך יישאר בעינו בחוק כפי שקבוע כיום.

ג'ודי וסרמן: אבל זה ביטול.

עמיר פרץ: ב-1 בדצמבר 2007.

ג'ודי וסרמן: המשמעות של זה היא ביטול מוחלט של הצעת החוק הזאת שמונחת על השולחן.

עמיר פרץ: נכון.

עמיר פרץ: דחייה על הסף.

ג'ודי וסרמן: אבל הסתייגות לא יכולה לשלול את עצם החוק ועל החוק הזה אנחנו מדברים.

ג'ודי וסרמן: לכן אני מציעה שבמקום לבטל אותו, ל-2 בדצמבר.

עמיר פרץ: אי אפשר לעשות ב-2 בדצמבר.

ג'ודי וסרמן: אפשר לעשות.

עמיר פרץ: זה עניין של חישובי שכר.

ג'ודי וסרמן: אפשר.

עמיר פרץ: אם זה ב-2 בדצמבר, אין לי בעיה.

ג'ודי וסרמן: יש עוד שתי הסתייגויות.

עמיר פרץ: אלה הסתייגויות נפרדות.

עמיר פרץ: ב-1 באפריל תהיה תוספת של 125 שקלים וב-1 בנובמבר 2008 תהיה עוד תוספת של 125 שקלים על פי הקבוע בהסכם הקואליציוני.

יצחק גלנטי: ההסתייגויות שלך נרשמו.

אלי אפללו: אני חושב שאנחנו צריכים ללכת לעצם הצעת החוק.

אלי אפללו: בנושא של ההסתייגויות האלו, בסך הכל יושב-ראש ההסתדרות מר עופר עיני הגיע להסכם מצוין עם הממשלה ועם האוצר, ואני מברך את עופר עיני על ההצעה אליה הוא הגיע.

עמיר פרץ: זה לא נוגע לזה.

אלי אפללו: בכל זאת אני רוצה לומר את הדברים.

אלי אפללו: ההסכמים עם מפלגת העבודה ועם הקואליציה, וההסכמים שהגיעו יחד עם עופר עיני מטעם מפלגת העבודה, התקבלו ואני מברך עליהם.

אלי אפללו: אני מציע שנדחה את כל ההסתייגויות ונלך לעצם הצעת החוק ונצביע עליו.

רן כהן: אני רוצה לנמק את אותן הסתייגויות שהגיש חבר הכנסת עמיר פרץ ואעשה זאת בשני משפטים.

יצחק גלנטי: האם יש לעוד מישהו הסתייגות?

יצחק גלנטי: אנחנו לא מקיימים דיון אלא מצביעים על הסתייגויות.

ואסל טאהא: הסתייגות של סיעת חדש.

ואסל טאהא: ההסתייגות שלנו היא לגבי מועד התחולה.

ואסל טאהא: אנחנו מציעים שבמקום 1 בדצמבר או במקום ההצעה של ה-1 ביולי יהיה 1 בינואר.

ואסל טאהא: זאת ההסתייגות של סיעת חדש.

יצחק גלנטי: אנחנו עוברים להצבעה על ההסתייגויות.

ג'ודי וסרמן: ההסתייגות הראשונה של חבר הכנסת עמיר פרץ וחבר כנסת רן כהן, דחייה של הפעימה השלישית במקום ל-1 בספטמבר, ל-2 בדצמבר.

יצחק גלנטי: אנחנו מצביעים על ההסתייגות.

יצחק גלנטי: אני מעמיד את ההסתייגות להצבעה מהתחלה ועושה זאת שמית.

יצחק גלנטי: אנחנו קודם כל נקריא את שמות בעלי זכות ההצבעה ונדע מי מחליף את מי.

יצחק גלנטי: יצחק גלנטי – נגד

יצחק גלנטי: אברהם רביץ – נגד (מוחלף על ידי חבר הכנסת אלי אפללו)

יצחק גלנטי: נאדיה חילו – בעד

יצחק גלנטי: משה כחלון – בעד

יצחק גלנטי: חיים אמסלם – נגד

יצחק גלנטי: סופה לנדבר – נגד

יצחק גלנטי: רן כהן – בעד

יצחק גלנטי: בעד – 6

יצחק גלנטי: אין נמנעים

יצחק גלנטי: אנחנו מצביעים על ההסתייגות של סיעת חדש.

ג'ודי וסרמן: ההסתייגות של סיעת חדש שמועד הפעימה השלישית יהיה ב-1 בינואר 2008.

ג'ודי וסרמן: יצחק גלנטי – נגד

ג'ודי וסרמן: אברהם רביץ – נגד (מוחלף על ידי חבר הכנסת אלי אפללו)

ג'ודי וסרמן: נאדיה חילו – בעד

ג'ודי וסרמן: משה כחלון – בעד

ג'ודי וסרמן: חיים אמסלם – נגד

ג'ודי וסרמן: סופה לנדבר – נגד

ג'ודי וסרמן: רן כהן – בעד

ג'ודי וסרמן: בעד – 6

ג'ודי וסרמן: אין נמנעים

עמיר פרץ: אני מבקש להעביר את ההסתייגויות לדיון במליאה.

יצחק גלנטי: ה צ ב ע ה

יצחק גלנטי: מרינה סולודקין – בעד

יצחק גלנטי: אלי אפללו – בעד

יצחק גלנטי: נאדיה חילו – איננה

יצחק גלנטי: – בעד

יצחק גלנטי: ליה שמטוב – בעד

יצחק גלנטי: אריה אלדד – נגד

יצחק גלנטי: ואסל טאהא – נגד

יצחק גלנטי: נגד – 5

יצחק גלנטי: תודה רבה.

יצחק גלנטי: הישיבה נעולה.